Qirg‘izistonda 4,4 va 4,3 magnitudali ikkita zilzila qayd etildi. Bu haqda FVV Seysmoprognostik monitoring Respublika markazi xabar qildi. 27 fevral kuni Toshkent vaqti bilan soat 02:42 da Qirg‘izistonda zilzila sodir bo‘ldi. Zilzila koordinatalari: 42 gradus shimoliy kenglik; 79,7 gradus sharqiy uzunlik. Magnituda M=4,4. Chuqurlik 15 km. Zilzila episentri Toshkentdan 875 km shimoli-sharqda. Bundan tashqari, Toshkent vaqti bilan soat 04:58 da Qirg‘izistonda yana bir zilzila sodir bo‘lgan. Zilzila koordinatalari: 41,72 gradus shimoliy kenglik; 74,64 gradus sharqiy uzunlik. Magnituda M=4,3. Chuqurlik 15 km. Zilzila episentri Toshkentdan 454 km shimoli-sharqda.